**ДО**

 **ОБЩИНСКИ СЪВЕТ**

 **РУСЕ**

 **ПРЕДЛОЖЕНИЕ ОТ**

 **Г-ЖА ЗЛАТОМИРА СТЕФАНОВА**

 **ЗА КМЕТ НА ОБЩИНА РУСЕ,**

 **СЪГЛАСНО ЗАПОВЕД №РД-01-1882/16.06.25 г.**

**Относно:** *Асоцииране на Община Русе като партньор във връзка с проектно предложение на РУО-Русе, по процедура за директно предоставяне на безвъзмездна финансова помощ BG05SFPR001-1.002 „Достъп до образование за всяко дете“, приоритет 1 „Приобщаващо образование и образователна интеграция“ на Програма „Образование“ 2021-2027 г.*

 **УВАЖАЕМИ ОБЩИНСКИ СЪВЕТНИЦИ,**

 Регионално управление на образованието – Русе е в процес на подготовка на проектно предложение по процедура за директно предоставяне на безвъзмездна финансова помощ **BG05SFPR001-1.002** „Достъп до образование за всяко дете“, приоритет 1 „Приобщаващо образование и образователна интеграция“ на **Програма „Образование“ 2021-2027** г. Конкретни бенефициенти по процедурата са всички 28 Регионални управления на образованието.

 **Основната цел** на процедурата е постигане на максимален обхват на децата и учениците в предучилищното и в училищното образование и намаляване дела на отпадналите и преждевременно напуснали образование.

 **Специфичните цели** са насочени към следното:

* Подобряване на ефективното функциониране на механизма за съвместна работа на институциите по обхващане и включване в предучилищното и училищно образование и предотвратяване на отпадането от образователната система на деца и ученици.
* Повишаване степента на обхват в образователната система на деца и ученици от уязвими групи, включително роми, търсещи или получили международна закрила и мигранти;
* Насърчаване на ефективни училищни общности за утвърждаване на положително отношение към образованието при взаимодействие с деца и родители.

Съгласно Условията за кандидатстване по процедурата, партньорството е задължително, като образователните институции и институциите по Механизма за обхват на местно ниво, участващи в екипите за обхват, участват като партньори. С оглед на това обстоятелство, Община Русе следва да бъде асоциирана като партньор.

В тази връзка и в изпълнения на Специфичните изисквания за допустимост на кандидатите, общинска администрация следва да представи на РУО-Русе, Решение на Общински Съвет – Русе, с което се изразява съгласие с участието на общината в проектното предложение като партньор. Документът е задължителен характер.

Предвид изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното:

**РЕШЕНИЕ:**

На основание чл. 21, ал.1, т.1 във връзка с ал.1, т.23 от ЗМСМА, Общински съвет - Русе

**РЕШИ:**

 **1. Дава съгласие Община Русе да участва като асоцииран партньор по проектно предложение на Регионално управление на образованието – Русе, разработено по процедура за директно предоставяне на безвъзмездна финансова помощ BG05SFPR001-1.002 „Достъп до образование за всяко дете“, приоритет 1 „Приобщаващо образование и образователна интеграция“ на Програма „Образование“ 2021-2027 г.**

**ВНОСИТЕЛ:**

**ЗЛАТОМИРА СТЕФАНОВА**

*За Кмет на Община Русе,*

*Съгласно Заповед № РД-01-1882/16.06.25 г.*

**Съгласували:**

**Енчо Енчев**

*Зам.-кмет „Образование и култура“*

**Ивайло Кадишев**

*Директор на Дирекция ИИМСП*

**Нина Николова**

*Старши юрисконсулт в отдел ПНО*

**Изготвил:**

**Ивелина Петкова**

*Ст. експерт в отдел ИИМСП*